Vuonna 2012 Kiskola oli nuorten MM-kisoissa 11:s pikamatkalla. Hänet valittiin Suomen joukkueeseen Kontiolahden MM-kisoihin 2015. Kiskola on kilpaillut myös IBU-Cupissa. Joulukuussa 2015 Kiskola valittiin Suomen maajoukkueeseen tammikuun 2016 Ruhpoldingin ja Antholz-Anterselvan maailmancupin kilpailuihin. Hän osallistui ensimmäiseen maailmancupin kilpailuun normaalimatkalla Ruhpoldingissa 14. tammikuuta 2016 ollen 92:s. Parhaimmillaan hän on ollut maailmancupissa 61:s Hanty-Mansijskin pikakilpailussa 17. maaliskuuta 2016.